b'\n_START_ARTICLE_\nSjokoladekopp\n_START_PARAGRAPH_\nSjokoladekopp er en kopp til \xc3\xa5 drikke varm sjokolade av. Det kan v\xc3\xa6re vanskelig \xc3\xa5 skille mellom sjokoladekopper og kaffekopper, men sjokoladekopper er gjerne st\xc3\xb8rre og kan romme fra 0,2 til 0,5 liter. Sjokoladekopper er ofte laget i tykkere gods, helst porselen, og de kan ha lokk og gjerne en dypere sk\xc3\xa5l enn kaffekopper. Det forekommer ogs\xc3\xa5 sjokoladekopper med to hanker. Porsgrunds Porsel\xc3\xa6nsfabrik har chocoladekopper i sin priskurant fra 1888.'